รายชื่อตอนในเป็นต่อ (ช่องวัน)
เป็นต่อ 2022

| # | วันออกอากาศ | ชื่อตอน | รับเชิญ | เนื้อเรื่องหลัก | เนื้อเรื่องรอง | เนื้อเรื่องรวม |
| --- | --- | --- | --- | --- | --- | --- |
| 1 | 4 กุมภาพันธ์ 2565 | ปาร์ตี้สละโสด | มารี เบรินเนอร์ (น้ำ)   (ปิดตัวในฐานะนักแสดงหลัก) | (เหตุการณ์ก่อนหน้า 2021 ตอน 40) สองวันก่อนวันหมั้น น้ำแวะมาดูเป็นต่อแล้วได้เห็นเหตุการณ์ที่เกิดขึ้นทั้งหมดในคืนวันปาร์ตี้สละโสด (2021 ตอน 39) น้ำจึงขอเลิกกับเป็นต่อและบอกว่า "เป็นต่อยังไม่พร้อมที่จะมีครอบครัว" ทำเอาเป็นต่อเสียใจมาก แม้ทุกคนจะช่วยรั้งไว้แต่ก็ไม่อยู่ น้ำยืนยันว่ายังไงก็จะขอเลิก แต่ที่จริงแล้วเป็นแผนแกล้งเป็นต่อของน้ำให้เข้าใจผิด น้ำยังคงอนุญาตให้เป็นต่อปาร์ตี้ได้จนถึง 6 โมงเช้า เป็นต่อได้ยินเช่นนั้นเลยโล่งใจ น้ำเลยนัดแนะกับต่อว่าวันหมั้นห้ามสายเด็ดขาด และเป็นต่อก็ตกลง | (เหตุการณ์ก่อนหน้า 2021 ตอน 40) สองวันก่อนวันหมั้น น้ำแวะมาดูเป็นต่อแล้วได้เห็นเหตุการณ์ที่เกิดขึ้นทั้งหมดในคืนวันปาร์ตี้สละโสด (2021 ตอน 39) น้ำจึงขอเลิกกับเป็นต่อและบอกว่า "เป็นต่อยังไม่พร้อมที่จะมีครอบครัว" ทำเอาเป็นต่อเสียใจมาก แม้ทุกคนจะช่วยรั้งไว้แต่ก็ไม่อยู่ น้ำยืนยันว่ายังไงก็จะขอเลิก แต่ที่จริงแล้วเป็นแผนแกล้งเป็นต่อของน้ำให้เข้าใจผิด น้ำยังคงอนุญาตให้เป็นต่อปาร์ตี้ได้จนถึง 6 โมงเช้า เป็นต่อได้ยินเช่นนั้นเลยโล่งใจ น้ำเลยนัดแนะกับต่อว่าวันหมั้นห้ามสายเด็ดขาด และเป็นต่อก็ตกลง | ในวันหมั้น น้ำไม่ไปตามนัด และพอเป็นต่อไปหาที่คอนโด นิติก็บอกว่าน้ำย้ายออกไปแล้ว ทุกคนเลยบอกให้เป็นต่อใจเย็น ๆ แล้วโทรเช็กว่าเกิดอุบัติเหตุหรือเกิดอะไรขึ้นกับน้ำหรือไม่ |
| 2 | 11 กุมภาพันธ์ 2565 | น้ำอยู่ไหน |  | (เหตุการณ์ต่อเนื่องจาก ตอน 1) เป็นต่อยังคงร้อนรนใจโทรหาน้ำทุกที ทุกคนก็ช่วยพยายามติดต่อหาน้ำว่าน้ำอยู่ที่ใด แต่แล้วเป็นต่อก็เจอเหตุการณ์ไม่คาดฝันเมื่อพอใจโทรมาแจ้งข่าวคราวของน้ำกับเป็นต่อ | (เหตุการณ์ต่อเนื่องจาก ตอน 1) เป็นต่อยังคงร้อนรนใจโทรหาน้ำทุกที ทุกคนก็ช่วยพยายามติดต่อหาน้ำว่าน้ำอยู่ที่ใด แต่แล้วเป็นต่อก็เจอเหตุการณ์ไม่คาดฝันเมื่อพอใจโทรมาแจ้งข่าวคราวของน้ำกับเป็นต่อ | พอใจโทรมาบอกว่าในงานหมั้นไม่มีญาติของน้ำมาเลยแม้แต่คนเดียว จึงมั่นใจชัดแล้วว่าน้ำจงใจหนีงานหมั้น แถมเมื่อสืบประวัติน้ำก็เริ่มไม่แน่ใจแล้วว่าน้ำจะเป็นคนดีอย่างที่ทุกคนคิด เพราะรถที่น้ำใช้ก็เป็นรถที่ถูกโจรกรรมมา หาประวัติต่าง ๆ ก็แทบไม่มีข้อมูล เฟซบุ๊กก็ถูกบล็อก ยิ่งเพื่อนของน้ำก็ไม่มีเลยแม้แต่คนเดียว เป็นต่อเลยเสียใจว่าทำไมน้ำทำแบบนี้ และเมื่อมิ้นท์เอาซองจดหมายที่วินมอเตอร์ไซค์เอามาฝากไว้ให้เป็นต่อ ก็พบว่าเป็นแหวนแต่งงานที่น้ำส่งคืนมา เป็นต่อเลยเสียใจหนักมากและขอให้ทุกคนออกไปเพื่อที่จะได้อยู่คนเดียว |
| 3 | 18 กุมภาพันธ์ 2565 | มะขาม มะเดื่อ ใบเฟิร์น |  | อู๊ดนึกขึ้นได้ว่าวันแรก ๆ ที่เป็นต่อเจอกับน้ำ น้ำยังเอาตาว เพื่อนที่เป็นทอมมาแกล้งเป็นต่ออยู่ อู๊ดเลยเสนอให้เป็นต่อติดต่อหาตาวเพื่อที่จะได้ถามว่าน้ำหายไปไหน แต่ยมกลับบอกว่าถ้าน้ำจงใจหายไปแบบนี้ คงต้องสั่งเพื่อนทุกคนแล้วว่าไม่ให้บอก เลยเสนอปลอมตัวเป็นเกย์เพื่อไปถามข่าวคราวของน้ำเอง | ฝั่งพอใจก็ยังคงวุ่นกับการตามหาน้ำ และเริ่มไม่มั่นใจว่าตำรวจจะช่วยได้ มิ้นท์เลยเสนอให้ใช้หมอผีช่วยตามหาอีกทาง | ตอนแรก ตาวไม่ยอมบอกเรื่องของน้ำกับเป็นต่อ แต่สุดท้ายตาวก็รับรู้ว่าเป็นต่อรักน้ำมากและควรที่จะรู้เรื่องของน้ำ จึงตัดสินใจมาบอกข่าวของเธอถึงออฟฟิศ BKL และข่าวก็เป็นข่าวร้าย การจากไปของน้ำทำเอาเป็นต่อเศร้าจนไม่เป็นอันทำอะไรนอกจากกอดรูปของน้ำ และตาวก็เลยเอาโกศอัฐิของน้ำฟ้ามาให้เป็นต่อดู เป็นต่อก็เสียใจหนักกว่าเก่า :: หมอผีที่จ้างมาเป็นหมอปลอมเพราะทิพย์ลองใจด้วยการถามว่าขั้นเทพอยู่ไหน หมอผีดันตอบว่าอยู่ต่างประเทศ ทุกคนเลยพากันจับส่งตำรวจ |
| 4 | 25 กุมภาพันธ์ 2565 | เท่งเพื่อนต่อ |  | ตาวเพื่อนทอมของน้ำบอกว่าน้ำหัวใจวายเฉียบพลันในวันงานหมั้นตอนเที่ยง เนื่องจากก่อนวันหมั้น 1 วัน น้ำได้เป็นลมสลบไปและให้เพื่อนพาไปส่งโรงพยาบาล จึงนอนที่โรงพยาบาล 1 คืน และน้ำก็ได้สั่งทุกคนไว้ว่าห้ามบอกเป็นต่อจึงทำให้ทุกคนไม่พบชื่อของน้ำ ตอนที่เช็กอุบัติเหตุในวันหมั้น เพราะน้ำกลัวว่าต่อจะเสียใจหากรู้ว่าเจ้าสาวเสียชีวิตในวันหมั้น เป็นต่อรู้ความจริง เลยเสียใจมากที่อยู่ ๆ น้ำก็มาด่วนจากไป ทุกคนไม่สบายใจที่ต่อเป็นแบบนี้ เลยพยายามทำทุกวิถีทางเพื่อให้ต่ออารมณ์ดีขึ้น | ตาวเพื่อนทอมของน้ำบอกว่าน้ำหัวใจวายเฉียบพลันในวันงานหมั้นตอนเที่ยง เนื่องจากก่อนวันหมั้น 1 วัน น้ำได้เป็นลมสลบไปและให้เพื่อนพาไปส่งโรงพยาบาล จึงนอนที่โรงพยาบาล 1 คืน และน้ำก็ได้สั่งทุกคนไว้ว่าห้ามบอกเป็นต่อจึงทำให้ทุกคนไม่พบชื่อของน้ำ ตอนที่เช็กอุบัติเหตุในวันหมั้น เพราะน้ำกลัวว่าต่อจะเสียใจหากรู้ว่าเจ้าสาวเสียชีวิตในวันหมั้น เป็นต่อรู้ความจริง เลยเสียใจมากที่อยู่ ๆ น้ำก็มาด่วนจากไป ทุกคนไม่สบายใจที่ต่อเป็นแบบนี้ เลยพยายามทำทุกวิถีทางเพื่อให้ต่ออารมณ์ดีขึ้น | ทิพย์และพอใจเข้ามาพูดเพื่อให้เป็นต่อยอมทานข้าว เนื่องจากที่ทุกข์ที่เจ้าสาวจากไปจนไม่ทานอะไรเลย ไม่นานเป็นต่อก็ยอมทานข้าว ในระหว่างนั้น ยมโทรมาบอกกับวอกว่าตนนั้นบังเอิญเจอน้ำ วอกเลยกระซิบบอกอู๊ดให้ลงไปหายมเป็นเพื่อนเพื่อถามแต่ก็ไม่มีใครเชื่อยมว่าเจอน้ำ เพราะว่าทุกคนเชื่อไปแล้วว่าน้ำเสียแล้ว ยมเลยจะไปตามตัวน้ำมาพิสูจน์ให้ทุกคนดู |
| 5 | 4 มีนาคม 2565 | รีโนเวทเป็นเหตุ | ณรกร ณิชกุลธนโชติ (ต้นไม้) | มิ้นท์อยากรีโนเวตบางบาร์ จึงขอไอเดียจากทุกคน ยมเลยเสนอให้จ้างเด็กเสิร์ฟผู้หญิงเพื่อสร้างสีสันในร้าน เพราะที่ร้านมีแต่จวบกับดีนซึ่งลูกค้าคุ้นชินอยู่แล้ว เป็นต่อเห็นดีเห็นงามด้วย มิ้นท์เลยขอทดสอบงานกับน้องทั้งสี่คน | อู๊ดทนนิสัยเถียงคำไม่ตกฟากของต้นไม้ไม่ไหว เลยพาต้นไม้มาให้ทิพย์เทศนาและสั่งสอนหน่อย เผื่อว่าต้นไม้ได้ยินเรื่องธรรมะแล้วจะสำนึกผิดได้ | เมื่อทิพย์ฟังเรื่องที่ต้นไม้เล่าทั้งหมด ทิพย์จึงบอกว่าเป็นความผิดอู๊ดทุกอย่าง อู๊ดไม่เข้าใจว่าทำไมทิพย์ถึงเข้าข้างต้นไม้ ทิพย์เลยบอกว่าเพราะอู๊ดไม่เปิดใจรับฟังความคิดของลูก เอาความคิดของตนที่ว่าลูกต้องอยู่ในโอวาทของพ่อแม่มาใช้อย่างเดียว พอใจเลยซ้ำต่อว่ายุคสมัยเปลี่ยนไปแล้ว อู๊ดควรเปิดใจรับฟังลูกและแลกเปลี่ยนความคิดกันบ้าง อู๊ดได้ยินเช่นนั้นเลยออกไปขอโทษต้นไม้ แต่ต้นไม้ไม่ต้องการคำขอโทษ ต้นไม้ขออู๊ดเพียงแค่รับฟังตนบ้างเท่านั้น :: มิ้นท์ตกลงจ้างโรสกับบ๊ะจ่างเป็นเด็กเสิร์ฟหญิงที่ร้าน แต่แล้วบ๊ะจ่างก็เผยความในใจว่าชอบมิ้นท์ และขอยมคบมิ้นท์อีกคน ยมเห็นท่าไม่ดีเลยทำทีบ่ายเบี่ยงเพื่อที่จะไม่จ้างโรส และจ้างบ๊ะจ่างคนเดียว |
| 6 | 11 มีนาคม 2565 | พิลาไลย |  | มิ้นท์วางแผนร่วมกับยมที่ป่วยอยู่ที่คอนโดว่าจะให้รุ่นน้องของตนมาหลอกต่อเป็นผีแม่หม้ายเพื่อที่จะให้เป็นต่อลืมน้ำ | วอกเป็นฝีที่โคนขาหนีบแต่ก็อยากจะจีบสาวเพื่อถ่ายรูปลงเฟซบุ๊กประชดปรางที่เธอถ่ายรูปกับผู้หญิงลงเฟซบุ๊ก | เป็นต่อจับได้เพราะมิ้นท์แอบลงมาคุยกับรุ่นน้องที่สนิท แต่ต่อก็ขอบคุณที่ช่วยให้ลืมน้ำ :: อู๊ดเตือนสติวอกว่าถ้ายิ่งถ่ายรูปลงก็เหมือนเดินตามเกมปราง แต่ถ้านิ่ง ๆ ไว้ก็เหมือนปรางทำอะไรวอกไม่ได้ แต่วอกกลับบอกว่าคนแบบปรางต้องเกลือตัดเกลือ เลยหาผู้หญิงที่ชอบตนต่อไปเพื่อมาถ่ายรูปประชดปราง |
| 7 | 18 มีนาคม 2565 | เมาวัคซีน | แฮ็ค ชวนชื่น (ซินดี้) | ยมไปฉีดวัคซีนแล้วระหว่างทางกลับตนสังเกตเห็นผู้หญิงคล้ายน้ำวิ่งเข้าห้องน้ำไป เลยรีบเอาข่าวไปบอกวอกกับอู๊ด ทำเอาทั้งสองคนตกใจและรีบวิ่งมาดักรอหน้าห้องน้ำ แต่เมื่อเวลาผ่านไปนานพี่ยมเลยไม่ทนรอและไปเช่าชุดผู้หญิงมาจากกะเทยคนหนึ่ง เพื่อที่จะเข้าไปพิสูจน์ว่าในห้องน้ำคือน้ำหรือเปล่า | กอล์ฟหงุดหงิดเข้ามาขอพอใจนอนค้างที่คอนโด พร้อมขนเสื้อผ้ามาหมด ทำเอาทุกคนสงสัยว่าเกิดอะไรขึ้น กอล์ฟเลยบอกว่าตนเลิกกับซินดี้แล้ว ทุกคนเลยบอกให้ใจเย็น ๆ และให้กอล์ฟพยายามเล่ามาว่าเกิดอะไรขึ้นกันแน่ | กอล์ฟงอนซินดี้ที่ไม่ยอมทำกับข้าวให้ทาน และไม่ยอมซักผ้า กวาดบ้าน ถูบ้าน ตามที่ตกลงหน้าที่กันไว้ เป็นต่อเลยบอกให้กอล์ฟคิดดี ๆ ว่าที่ซินดี้ทำแบบนั้น เป็นเพราะซินดี้ไว้ใจกอล์ฟหรือเปล่า แต่ระหว่างนั้นซินดี้ฝากให้วินมอเตอร์ไซค์เอากำไลมาคืน กอล์ฟเลยเสียใจมาก เป็นต่อกับทิพย์เลยเตือนสติให้กอล์ฟกลับไปคุยกับซินดี้ดี ๆ และกอล์ฟก็ยอมทำตาม :: ยมบุกเข้าห้องน้ำเพื่อที่จะดูว่าผู้หญิงที่เจอคือน้ำฟ้าหรือเปล่า แต่ระหว่างจะแอบถ่าย มีตำรวจหญิงเข้ามาก่อน ตำรวจเลยแสดงตัวขอจับกุม และเรียกให้ผู้หญิงที่อยู่ในห้องน้ำออกมาข้างนอก แต่ออกมาแล้วผู้หญิงคนนั้นไม่ใช่น้ำ ตำรวจเลยเชิญตัวทั้งคู่ไปโรงพัก มิ้นท์เลยตามไปเอาเรื่องวอกกับอู๊ดที่ออฟฟิศ และเตือนว่าถ้าร่วมกันชั่วแล้วปล่อยให้ยมถูกจับอีก จะตามมาเอาเรื่องให้สาสม |
| 8 | 25 มีนาคม 2565 | แผนซ้อนซ่อนกิ๊ก |  | อู๊ดแอบพาอั้มมาสวีทที่ออฟฟิศ โดยอ้างว่าให้อั้มพาปาล์มมาให้ต่อทำความรู้จัก แต่ระหว่างที่ทั้งสองคนลงไปซื้อของข้างล่าง ลูกน้ำขึ้นมาหาอู๊ดถึงออฟฟิศเพื่อมาขอโทษ อู๊ดเลยยกโทษให้ ลูกน้ำเลยขอยืมโทรศัพท์อู๊ดโทรหาลูก ๆ แต่เปิดไปเจอไลน์ที่คุยกับอั้มอยู่ ทำเอาอู๊ดช็อกและทำตัวไม่ถูก | มิ้นท์ชวนทุกคนเล่นกล่องสุ่มของด้วยกัน โดยบอกว่าในกล่องมีสร้อยทองแฝงอยู่ ทุกคนเลยช่วยกันซื้อคนละกล่อง เพื่อหวังว่าจะเปิดมาแล้วได้สร้อยทองเป็นของกำนัล | คนที่เปิดได้สร้อยทองคือจวบ ทำเอาทุกคนเซ็งกันไปตาม ๆ กัน มิ้นท์เลยชวนทุกคนเล่นใหม่วันหลัง ก่อนออกไปและเรียกจวบเพื่อเอาทองคืน และจะไปหลอกแก๊งออฟฟิศกันต่อ กอล์ฟมาได้ยินพอดีเลยเรียกทุกคนมารุม พอใจเลยบอกว่ามิ้นท์ทำแบบนี้ ทำเสียความรู้สึกจนไม่อยากเล่นอีก และขอเงินคืนทั้งหมด :: ลูกน้ำบังคับให้อู๊ดโทรไปบอกเลิกกับอั้มต่อหน้า อู๊ดยอมทำตามและอีกฝ่ายยอมเลิกโดยดี ทำเอาทุกคนสงสัยมากว่าเลิกแล้วทำไมน้องอั้มยังซื้อของมาให้อยู่ อู๊ดเลยบอกว่าเป็นแผนของพี่ยมที่ให้เมมเบอร์อั้มเป็นคนอื่น แล้วเมมเบอร์คนอื่นเป็นชื่ออั้ม แต่แล้วลูกน้ำกลับจับได้เพราะจำเสียงนุ่นได้ ลูกน้ำเลยให้วอกดักรวบอั้มและปาล์มที่หน้าลิฟต์ ก่อนเข้ามาเอาเรื่องอู๊ดอีกรอบ |
| 9 | 1 เมษายน 2565 | แมตช์สุดท้ายก่อนจาก | พัสกร พลบูรณ์ (ปราง) | เป็นต่อสารภาพว่าที่ปรางเป็นทอม ทั้งหมดเป็นแผนแก้เผ็ดของเป็นต่อเอง วอกเลยตกใจมากและรีบเรียกปรางมาคุย ปรางเซ็งมากที่เป็นต่อไปเฉลยก่อน แต่แล้วปรางกลับบอกว่าตนคงกลับไปคบกับวอกไม่ได้ เพราะความรู้สึกของปรางไม่ได้ชอบผู้ชายอีกแล้ว ทำเอาวอกเซ็งมากและบังคับให้เป็นต่อช่วยหาวิธีเอาปรางคนเดิมกลับคืนมา อู๊ดเลยเสนอให้วอกจัดแมตช์สุดท้าย เผื่อปรางจะใจอ่อนและกลับมาเป็นคนเดิม | ทิพย์ออกไปคุยโทรศัพท์ข้างนอก แต่ระหว่างคุยทิพย์ก็มีอาการเขิน ๆ จนทุกคนสงสัย กอล์ฟเลยอาสาออกไปแอบฟังจนได้รู้ว่าคนที่ทิพย์คุยด้วยชื่อคุณภาคภูมิ มิ้นท์ได้ยินเช่นนั้นเลยออกไปฟังบ้างและได้ยินว่าทิพย์กำลังคุยกับคุณณศักดิ์ ทำเอาทุกคนสงสัย ไหลเลยออกไปฟังด้วยและได้ยินว่าทิพย์กำลังคุยกับคุณจักรกริช ทุกคนเลยกลับมาคุยกันว่า ตกลงแล้วทิพย์กำลังคุยกับใครกันแน่ หรือทิพย์จะคบซ้อนสามคน | ทิพย์ทำทีเดินเข้ามาคุยกับพอใจ มิ้นท์ได้โอกาสเลยแอบหยิบโทรศัพท์จนทิพย์จับได้ ทิพย์เลยบอกว่ารู้ตั้งแต่แรกแล้วว่าโดนแอบฟังเลยทำทีแกล้งคุยกับคุณณศักดิ์และคุณจักรกริช มิ้นท์เลยถามว่าแล้วคุณภาคภูมิมีตัวตนอยู่จริงหรือเปล่า ทิพย์ก็บอกว่าจริง และเริ่มคุยกับตั้งแต่หลังต่อขอน้ำแต่งงานแล้ว :: ปรางเข้าไปเก็บของที่ห้องวอก วอกแลยพยายามรื้อความทรงจำเพื่อหวังมีอะไรกัน แต่ปรางไม่ใจอ่อนและขัดขืนวอกตลอด วอกเลยวางยาปลุกเซ็กส์หวังจะให้ปรางกิน แต่อู๊ดกลับกินไปจนหมดแก้ว ปรางเลยจับได้และโกรธวอกมากที่ใช้วิธีสิ้นคิดแบบนี้ วอกเลยบอกว่าแค่อยากให้ปรางกลับไปเป็นคนเดิม แต่ปรางก็ยืนยันว่าตนไม่ได้คิดอะไรกับผู้ชายแล้ว |
| 10 | 8 เมษายน 2565 | ตี๋เป๋ | ศัจกร ฉลาด (แซน)   (เปิดตัวครั้งแรก)   ยาว ลูกหยี (แฟนของคนที่วอกเข้าไปจีบ) | วอกยังคงเสียใจเรื่องที่เลิกกับปรางอยู่ เป็นต่อกับอู๊ดเห็นใจจึงพาวอกไปกินข้าวที่บางบาร์กัน แต่แล้ววอกกับเมาจนไปจีบผู้หญิง 2 คนติดด้วยกันเพื่อทำให้ตัวเองหายเศร้า ทำให้เป็นต่อกับอู๊ดไม่พอใจที่วอกไประรานคนอื่น | พอใจได้เจอกับผู้ชายชื่อแซนระหว่างที่อยู่ในร้านมินิมาร์ท พอใจชอบแซนมากถึงขั้นลงทุนวางแผนทำเป็นขอให้แซนช่วยเข็นรถเข็นไปส่งตนถึงหน้าลิฟท์เพื่อชนะใจแซน มิ้นท์ ทิพย์และกอล์ฟก็ดีใจและอยากให้พอใจสมหวังในเรื่องความรักซักที | วันต่อมาพอใจแต่งตัวสวยเพื่อมารอแซนในร้านมินิมาร์ท แต่แล้วกลับมีผู้หญิงคนหนึ่งที่ชื่อเจนแวะมาทักทายพอใจกับแซน พอใจจึงถามแซนว่าเป็นพี่ชายของเจนรึเปล่า ซึ่งแซนปฏิเสธและบอกกับพอใจว่าเจนเป็นแฟนเก่าของแซน ทำให้พอใจอกหักและเซ็งมากที่ตนไม่ได้แซนมาเป็นแฟน :: วอกยังคงไปจีบผู้หญิงอีกคนหนึ่ง จนกระทั่งแฟนของผู้หญิงมาตามกลับบ้าน ทำให้วอกไม่พอใจจึงด่าแฟนของผู้หญิงคนนั้นอย่างเสีย ๆ หาย ๆ เป็นต่อกับอู๊ดพยายามห้ามวอกแต่วอกกลับไม่หยุดแล้วบอกว่าอย่ามายุ่ง เป็นต่อจึงตบหน้าวอกไปเต็มแรงจนวอกโกรธต่อมากเลยกลับบ้านไป วันต่อมาเป็นต่อมาเคลียร์กับวอกและบอกว่าที่ตบวอกเพื่อเตือนสติและให้เลิกการกระทำแบบนั้น อีกทั้งเป็นต่อยังบอกกับวอกอีกว่าตอนที่เสียใจเรื่องน้ำ เป็นต่อก็ไม่เคยไประรานใครเลยพร้อมกับขอโทษวอกที่ตบวอกไป วอกเลยรู้สึกผิดและขอให้เป็นต่อพาตนไปอาบอบนวดเพื่อเป็นการให้อภัยต่อ |
| 11 | 15 เมษายน 2565 | เก็บสแปร์โบว์ลิ่ง | สุพจน์ จันทร์เจริญ (ภาคภูมิ) ปรียาภัทร ศิลาหอม (โบว์ลิ่ง) | โบว์ลิ่งมาตื้ออู๊ดให้พาไปทำความรู้จักกับเป็นต่อ อู๊ดเลยมาเตือนเป็นต่อให้ระวังแต่ไม่ทัน เพราะโบว์ลิ่งวิ่งเข้าหาต่อได้ก่อน โบว์ลิ่งเลยบอกว่าตนเลิกกับเมฆแล้ว และจะมาคบกับเป็นต่อแทน เป็นต่อเลยออกตัวว่าตนยังไม่พร้อมจะคบใครและขอให้โบว์ลิ่งไปหาคนอื่นก่อน วอกเลยสบโอกาสปลอมไลน์เป็นต่อเพื่อที่จะหาโอกาสคุยกับโบว์ลิ่งในไลน์แทน | ทิพย์พาคุณภาคภูมิ (ตอน 9) มาทำความรู้จัก แต่เพราะกอล์ฟกับมิ้นท์ไม่อยู่ พอใจเลยวางแผนแกล้งทั้งสองคนโดยให้คุณภาคภูมิแกล้งใช้ชื่อตัวว่าบอลและปลอมตัวเป็นแฟนเก่าของพอใจแทน เจ๊มิ้นท์กับกอล์ฟก็หลงเชื่อแต่ก็ไม่ได้คิดว่าคุณภาคภูมิจะเป็นคนชั่ว แต่พอทิพย์เข้ามาแนะนำว่านี่คือคุณภาคภูมิที่ดูใจกันอยู่ เจ๊มิ้นท์กับกอล์ฟก็หน้าเสียทันที คุณภาคภูมิเลยแอบบอกทั้งสองคนว่าถ้าฟ้องพอใจหรือทิพย์ ตนจะฆ่าทั้งสองคนทิ้งป่า | มิ้นท์ทนไม่ไหวเลยบอกพอใจและทิพย์ว่าคุณภาคภูมิเป็นคนชั่ว และกำลังคบซ้อนอยู่ คุณภาคภูมิเลยปั้นหน้าโกรธมิ้นท์มาก พอใจทำทีไม่เชื่อและกำลังจะเข้าตบทิพย์ ทิพย์เลยบอกให้ทั้งสองคนหยุดแกล้งได้แล้ว มิ้นท์กับกอล์ฟเลยงงว่าเกิดอะไรขึ้น ทิพย์เลยแนะนำคุณภาคภูมิให้ทั้งมิ้นท์และกอล์ฟรู้จักใหม่ และบอกว่าทั้งหมดเป็นแผนของพอใจ :: วันต่อมาโบว์ลิ่งรีบวิ่งเข้ามาหาเป็นต่อและบอกว่าเมฆจับได้เรื่องไลน์ เพราะโทรศัพท์ตนโดนเมฆยึดและคนที่คุยด้วยทั้งคืนไม่ใช่ตนแต่เป็นเมฆ วอกเลยหน้าเสียทันที เป็นต่อเลยจับได้ทันทีว่าวอกปลอมไลน์ แต่ยังไม่ทันไรเมฆก็เข้ามา เป็นต่อเลยอธิบายว่าเรื่องทั้งหมดเป็นการเข้าใจผิด คนที่คุยด้วยไม่ใช่ตนแต่เป็นวอก เมฆเลยถามเรื่องที่ปลอมเป็นกะเทยเข้าบ้าน ต่อก็บอกว่าเป็นฝีมือวอกเช่นกัน เมฆเลยจะกระทืบวอกแต่อู๊ดขอไว้ เมฆเลยไม่เอาเรื่อง แต่เป็นต่อขอกระทืบวอกแทน |
| 12 | 22 เมษายน 2565 | อิ่มจังตังค์อยู่ครบ |  | วอกพารุ่นน้องชื่อนิค มาที่ออฟฟิศบริษัทจนได้เจอกับหมอน ซึ่งหมอนก็ชอบนิคตั้งแต่แรกเห็น ยมจึงแกล้งถามนิคจนได้รู้ว่านิคก็ชอบหมอน ยมจึงบอกกับวอกว่าอาจจะได้เป็นเครือญาติกับหมอนในเร็ววันซึ่งพี่ยมก็ได้คิดแผนชั่วโดยการหลอกให้นิคไปซื้อข้าวมาให้ยมกินเพื่อที่จะเก็บเงินของตัวเองไปเที่ยวอาบอบนวดกับวอก | อู๊ดบอกกับกอล์ฟว่าขอยืมชุดและวิกจากกอล์ฟ โดยให้กอล์ฟสวมชุดของอู๊ดแทนเพื่อจะช่วยต้นไม้ทำรายงาน แต่ความเป็นจริงแล้วคืออู๊ดไปปาทุเรียนใส่นักเลงคนหนึ่ง เลยขอให้กอล์ฟใส่ชุดตนเพื่อหนีนักเลงคนนั้น กอล์ฟตกใจเลยขอให้มิ้นท์ใส่ชุดอู๊ดแทน พอมิ้นท์รู้เรื่องจึงขอให้ทิพย์ใส่ชุดอู๊ดแทน แต่ไม่ทันไรนักเลงคนนั้นก็ตามมาเอาเรื่องทิพย์เพราะคิดว่าทิพย์เป็นคนปาทุเรียนใส่ | อู๊ดรีบมาที่มินิมาร์ทเพราะได้ข่าวว่าทิพย์ถูกนักเลงคนนั้นกระทืบ เลยสารภาพผิดว่าที่ทำไปเพราะจะหนีนักเลงคนนั้น พอนักเลงคนนั้นรู้ว่าอู๊ดกลับมาจึงออกมาจากด้านหลังของมินิมาร์ทแถมพอใจได้บอกว่าจริง ๆ แล้ว ทิพย์ไม่ได้โดนนักเลงคนนั้นกระทืบและรอยแผลบนหน้าพอใจก็ช่วยแต่งให้ดูเหมือนว่าทิพย์โดนกระทืบจริง ๆ อู๊ดเลยโดนนักเลงคนนั้นไล่กระทืบ :: นิคซื้อข้าวมาให้ยมแต่ยมบอกว่าเอาไปให้หมอนแทนซึ่งหมอนก็รับไว้ด้วยความดีใจพร้อมกับนำข้าวเข้าไปกินในห้องแต่สักพักหมอนก็ออกมาแล้วบอกว่าเอาข้าวกล่องไปใส่ตู้เย็นดีกว่าแต่ยมกลับขอกินข้าวกล่องนั้นเอง ในระหว่างที่ยมกำลังกินอยู่หมอนก็ออกมาจากห้องและเฉลยว่าตนรู้แผนการที่ยมวางไว้แล้วเพราะยมเผลอโทรหาหมอนในช่วงที่วางแผนกับวอกอยู่ ทำเอายมตกใจมากที่หมอนรู้แผนการและถามว่าเอายาอะไรใส่ในข้าว หมอนจึงเฉลยอีกว่าได้สั่งให้ออเอายาสลอดใส่เพื่อให้พี่ยมกินแทนและยังบอกว่าตนได้บอกความจริงกับนิคไปแล้วว่ามีแฟนแล้วแถมยังขอบคุณนิคที่รู้สึกดีกับตนด้วย นิคจึงไม่ติดใจอะไรและเข้าใจหมอน ส่วนยมก็ท้องเสียเพราะกินข้าวที่มียาสลอดผสมไป |
| 13 | 29 เมษายน 2565 | เมียท้าทาย ผัวใจถึง | แฮ็ค ชวนชื่น (ซินดี้) ศัจกร ฉลาด (แซน) โสรยา ศรีมิตร (ลูกน้ำ) | ลูกน้ำลากอู๊ดมาทิ้งไว้บางบาร์และอนุญาตให้มองหญิงได้ ทุกคนงงกับสิ่งที่เกิดขึ้น ยมเลยยุลูกน้ำว่าอนุญาตให้จีบเลยก็ได้ ลูกน้ำเลยอนุญาตให้อู๊ดจีบสาวได้ 1 วัน แต่ถ้าจีบไม่ได้ตนจะกระทืบอู๊ดทันที ทุกคนเลยงงเข้าไปใหญ่ว่าเกิดอะไรขึ้น แต่ยังไม่ทันจะเล่าอู๊ดเลยกินเหล้าและเดินหน้าจีบสาวทันที | ซินดี้ลากแซนมานั่งสงบสติอารมณ์ในมินิมาร์ท พอใจสงสัยว่าเกิดอะไรขึ้น ซินดี้เลยเล่าให้ฟังว่าแซนทะเลาะกับเจนและเห็นแซนนั่งซึมอยู่ข้างล่าง เลยลากตัวมาให้พอใจช่วยปลอบ กอล์ฟได้ยินเช่นนั้นเลยวางแผนกับซินดี้ช่วยกันยุให้เจนเลิกแซน เพื่อที่พอใจจะได้เสียบแทน ทิพย์ได้โอกาสเลยยุให้พอใจเข้าไปปลอบใจแซนเผื่ออะไรจะดีขึ้น | กอล์ฟยุเจนสำเร็จ แต่พอเจนเข้าไปบอกเลิก แซนก็คิดได้จากที่ได้คุยกับพอใจ ทั้งคู่เลยปรับความเข้าใจกัน และกลับมารักกันดังเดิม กอล์ฟกับซินดี้เลยเซ็งที่ยุไม่สำเร็จ หมอนเลยสั่งสอนทั้งคู่ว่าอย่ายุ่งเรื่องชาวบ้าน เพราะถึงพอใจจะแย่งมาได้สำเร็จ แต่พอใจก็คงไม่มีความสุขเพราะรู้สึกผิดกับแฟนเค้าอยู่ดี :: ยมกับวอกถามลูกน้ำว่าเกิดอะไรขึ้น ลูกน้ำเลยเล่าให้ฟังว่ากินข้าวกันอยู่ แล้วจู่ ๆ เด็กเสิร์ฟก็ทำของตกอู๊ดเลยก้มลงไปเก็บให้ แต่จังหวะเงยขึ้นมา อู๊ดกลับจ้องมองนมเด็กเสิร์ฟตาค้าง ตนเลยโกรธและลากอู๊ดมาบางบาร์ อู๊ดจึงแก้ต่างว่าเพราะเด็กเสิร์ฟคนนั้นไม่ได้ใส่ชุดชั้นใน และตั้งใจจะเตือนอยู่แต่ก็ไม่ทันการ วอกต่อจึงสรุปสั้น ๆ ว่า เรื่องนี้เป็นเพราะลูกน้ำหึงอู๊ด เลยทำให้เรื่องมันยุ่งขึ้นมา ลูกน้ำโกรธมากและลากอู๊ดกลับบ้านทันที |
| 14 | 6 พฤษภาคม 2565 | แผนลับ จับไต๋ตาว | มารี เบรินเนอร์ (น้ำ)   พอดี เดนนิส (ป่านแก้ว) | ยมวิ่งหน้าตั้งมาหาเป็นต่อแล้วบอกว่าเจอน้ำแบบระยะประชิดที่สนามบิน และน้ำวิ่งหนีไปทันทีที่เจอหน้า ทุกคนไม่เชื่อว่ายมจะพูดจริง แต่เป็นต่อกลับถามซ้ำว่าเชื่อได้ใช่ไหม ยมเลยวางแผนลักพาตัวตาวมาเค้นความจริงเรื่องน้ำที่บางบาร์ | อู๊ดมาเล่าให้กอล์ฟฟังว่าไปเจอเพื่อนที่เป็นยูทูบเบอร์มา และมีรายได้เดือนเป็นแสน กอล์ฟได้ยินเช่นนั้นเลยชวนอู๊ดทำคอนเทนต์ลงยูทูปด้วยกัน แต่กลับทำให้ป่านแก้ว (จากซิตคอมเรื่องบ้านนี้มีรัก) ที่แวะมาซื้อของช็อกหมดสติไป กอล์ฟกับอู๊ดตกใจมากทำอะไรไม่ถูกก่อนเรียกทุกคนเข้ามาช่วย | พอใจกำลังจะพาป่านแก้วไปโรงพยาบาลแต่ป่านแก้วฟื้นขึ้นมาก่อน พอใจกับทิพย์เลยเล่าเหตุการณ์ให้ฟัง ป่านแก้วได้ยินแบบนั้นเลยไม่ถือโทษโกรธอะไรอู๊ดกับกอล์ฟและอนุญาตให้เอาคลิปขึ้นยูทูบได้ ทิพย์กับพอใจเลยสอนซ้ำว่าดีแค่ไหนแล้วที่แค่สลบและเป็นป่านแก้วที่รู้จักกัน ถ้าเป็นคนอื่นแล้วเขาตายขึ้นมาจริง ๆ ทั้งคู่จะรับผิดชอบไหวหรือเปล่า ทั้งคู่เลยขอโทษป่านแก้วก่อนล้มเลิกที่จะเป็นยูทูบเบอร์ :: ตาวขัดขืนไม่ยอมบอกความจริง ยมเลยเอามีดขู่ฆ่าตาวต่อหน้าทุกคน ตาวเลยสารภาพว่าน้ำยังไม่ตาย และที่ต้องทำแบบนั้นเป็นเพราะน้ำมีสามีและมีลูกที่สิงคโปร์แล้ว แต่น้ำก็รู้สึกดี ๆ กับเป็นต่อเสมือนเป็นโลกใบที่สอง และน้ำไม่อยากรู้สึกผิดกับเป็นต่อไปมากกว่านี้เลยตัดสินใจหนีไปในวันหมั้น และให้ตาวสร้างเรื่องทั้งหมดขึ้นเพื่อให้เป็นต่อตัดใจ เป็นต่อได้ยินเช่นนั้นเลยโกรธน้ำมาก |
| 15 | 13 พฤษภาคม 2565 | เสือคืนชีพ |  | พวกยมเข้ามาในบางบาร์แล้วเห็นงานปาร์ตี้ชุดใหญ่พร้อมกับสาว ๆ หลาย ๆ คน จึงสงสัยว่าใครเป็นคนเหมาร้านจัดปาร์ตี้ จนเป็นต่อเข้ามาในร้านแล้วเฉลยว่าเป็นคนจัดปาร์ตี้นี้และเชิญสาว ๆ มาเอง พวกยมเลยเข้าร่วมปาร์ตี้กับต่ออย่างสนุกสนาน | มิ้นท์พาผู้ชายที่ชื่อน็อตมาแนะนำให้พวกพอใจรู้จักว่าเป็นแฟนใหม่ของตนพร้อมกับมาขอคำปรึกษาที่จะบอกเลิกกับยมเพื่อที่จะไปคบกับน็อต พวกพอใจรู้เลยตกใจมากจึงบอกให้มิ้นท์ตัดสินใจดี ๆ เกี่ยวกับเรื่องนี้ | หมอนและกอล์ฟยุให้มิ้นท์บอกเลิกยมเพื่อไปคบกับน็อตจนมิ้นท์บอกว่าจะเลิกคบกับหมอนและกอล์ฟเป็นเพื่อนเพราะทั้ง 2 คนเป็นเพื่อนไม่ดี หมอนจึงบอกกับมิ้นท์ว่าทุกคนรู้กันตั้งแต่แรกแล้วว่าเจ๊มิ้นท์ไม่ได้คบกับน็อต แต่ที่ทำเป็นยุให้บอกเลิกกับยมโดยให้เหตุผลว่าคนดี ๆ ที่ไหนจะมาปรึกษาเรื่องกิ๊กกัน ทำเอามิ้นท์ถึงกับเซ็งมากที่ทุกคนรู้ทันกันหมดเลยให้น็อตกลับบ้านไปและชวนหมอนไปบาร์โฮสต์ด้วยกัน :: ยมเมาอย่างหนักแล้วร้องไห้เพราะสงสารเป็นต่อจึงเดินไปหาเป็นต่อที่กำลังนั่งกับสาว ๆ อยู่แล้วบอกว่าเสียใจมากที่เป็นต่อโดนน้ำทำร้ายจิตใจแบบนี้และยังบอกอีกว่าที่เป็นต่อจัดปาร์ตี้แบบนี้ก็เพราะกำลังประชดชีวิตตัวเองอยู่ อีกทั้งยังเสนอให้เป็นต่อบินไปหาน้ำที่สิงคโปร์เพื่อเคลียร์กับน้ำอีกด้วย แต่เป็นต่อกลับบอกว่าต่อให้น้ำจะบอกความจริงมากน้อยแค่ไหน สุดท้ายน้ำก็ไม่รักตนอยู่ดี |
| 16 | 20 พฤษภาคม 2565 | คนรักเพื่อน |  | ยมโทรหาเจ๊รัตน์ให้จัดหาสาว ๆ มาร่วมงานปาร์ตี้ที่ห้องเป็นต่อ เลยคิดแผนด้วยการโกหกกับมิ้นท์ว่าตนจะพาเป็นต่อไปเดินเที่ยวที่ตลาดนัดเพื่อให้เป็นต่อคลายความเศร้าเรื่องน้ำและไม่สามารถไปเยี่ยมแมวกับมิ้นท์ได้ มิ้นท์ไม่ว่าอะไรจึงไปเยี่ยมแมวคนเดียว ในคืนนั้นยมกับอู๊ดก็เข้าร่วมงานปาร์ตี้กับต่อที่ห้องอย่างสนุกสนาน | หมอนกับทิพย์เข้ามาในมินิมาร์ทเห็นกอล์ฟกับจวบคุยกันเลยสงสัยว่าทั้ง 2 มีเรื่องอะไรกันจึงมาเล่าให้พอใจฟัง พอใจรู้เลยแอบไปฟังว่ากอล์ฟกับจวบคุยอะไรกันจนรู้มาว่ากอล์ฟจะไปบางบาร์โดยการปลอมตัวเป็นผู้หญิง พอใจเลยชวนหมอนกับทิพย์ไปบางบาร์เพื่อตามหาความจริง | พวกพอใจเข้ามาในร้านบางบาร์แล้วเจอกอล์ฟแต่งหญิง จวบเลยสารภาพความจริงว่าที่ให้กอล์ฟแต่งหญิงเพราะตนอยากจะเลิกกับส้มโอและยังบอกว่าที่อยากเลิกกับส้มโอเพราะคิดว่าให้ความสุขกับส้มโอไม่ได้เลย พวกพอใจเลยเตือนสติจวบว่าผู้หญิงเวลาที่ต้องการความสุข จะเป็นคนตามหาความสุขด้วยตัวเอง เมื่อจวบฟังคำเตือนสติของพวกพอใจแล้วจึงคิดได้ว่าส้มโอไม่เคยเรียกร้องขอความสุขจากจวบเลย ทำให้จวบเปลี่ยนใจไม่เลิกกับส้มโอและขอบคุณพวกพอใจที่เตือนสติตน :: ระหว่างที่พวกต่อกำลังปาร์ตี้อยู่ มิ้นท์โทรมาหายมแล้วบอกว่ากำลังจะมาหาที่ห้องของเป็นต่อ ยมกลัวว่าเจ๊มิ้นท์จะจับได้เลยให้สาว ๆ ไปหลบที่ระเบียงหน้าห้อง แต่แล้วมิ้นท์ก็จับได้ว่ายมพาสาว ๆ มาปาร์ตี้ที่ห้องเป็นต่อเพราะเห็นหน้าอกของน้องผู้หญิงคนหนึ่งที่อยู่หน้าระเบียงเลยจะกระทืบยม แต่ยมขอไม่ให้มิ้นท์กระทืบตนและสารภาพว่าที่มาที่ห้องของเป็นต่อเพราะต่อจะจัดปาร์ตี้ตนเลยมาอยู่เป็นเพื่อน มิ้นท์เลยไปคุยกับเป็นต่อว่าต่อให้จัดปาร์ตี้กี่ร้อยครั้งพันครั้งก็ไม่สามารถลืมเรื่องของน้ำฟ้าได้พร้อมกับบอกให้เป็นต่อยอมรับความจริงและเดินหน้าต่อ พอมิ้นท์ออกจากห้อง เป็นต่อก็ออกจากปาร์ตี้แล้วเข้าไปในห้องนอนเพราะเสียใจเรื่องน้ำมาก |
| 17 | 27 พฤษภาคม 2565 | เจ๊รัตน์ |  | ยมพยายามติดต่อหาเจ๊รัตน์เพื่อให้เจ๊รัตน์จัดหาสาว ๆ ไปปาร์ตี้กับตนแต่แล้วมิ้นท์เข้ามาในร้านจึงคิดแผนชั่วด้วยการบอกให้มิ้นท์กลับไปพักผ่อนที่บ้านเพราะเห็นว่ามิ้นท์พักผ่อนน้อย แต่พอมิ้นท์ออกจากร้านก็มีสาวที่ชื่อกานต์มาทักทายพวกยม โดยหารู้ไม่ว่ามิ้นท์แอบฟังอยู่ | กอล์ฟพาสาวที่ชื่อบัวมาให้วอกรู้จัก วอกเกิดชอบบัวขึ้นมาเลยชวนบัวไปเดทด้วยกัน โดยหารู้ไม่ว่าเป็นแผนของกอล์ฟที่จะแกล้งวอกเพราะกอล์ฟรู้ว่าบัวเป็นคนมีนิสัยชอบเตะคนในยามที่โกรธหรือไม่พอใจ วันต่อมาวอกมาหาพวกพอใจด้วยสภาพสะบักสะบอมเพราะไปหอมแก้มบัวเลยโดนบัวเตะ | บัวมาหาวอกที่มินิมาร์ทพร้อมกับเตะวอกเพราะไม่พอใจที่วอกไม่รับโทรศัพท์แถมไม่ให้เกียรติตน พวกพอใจเลยเตือนสติบัวว่าถ้าบัวไปเตะคนอื่นและคนนั้นมีอาวุธบัวอาจจะไม่รอดก็ได้ บัวเลยคิดได้จึงขอบคุณพวกพอใจที่เตือนสติและกอล์ฟยอมสารภาพความจริงกับวอกว่าเป็นแผนที่ให้วอกมาเจอกับบัวเพราะรู้นิสัยของบัว วอกรู้เช่นนั้นเลยให้บัวเตะกอล์ฟเพื่อเอาคืน :: มิ้นท์คิดว่ากานต์มาขอยมเป็นแฟนและยมตอบตกลงเลยจะกระทืบยมที่หน้าร้าน แต่ต่อมาบอกว่าคนที่กานต์มาขอเป็นแฟนคือตัวเอง ไม่ใช่ยม มิ้นท์เลยให้อภัยยมเพราะเข้าใจผิด แต่เมื่อเข้าไปที่ร้านก็มีสาวที่ชื่อไข่มุกมาหาต่อเพื่อมาขอต่อเป็นแฟน ทำให้เกิดสงครามแย่งชิงต่อกันระหว่างกานต์กับไข่มุกแต่เป็นต่อกลับบอกทั้ง 2 คนว่ายังไม่พร้อมจะคบกับใครและชวน 2 สาวกินข้าวด้วยกัน ส่วนยมถูกเจ๊มิ้นท์จับได้ว่าจะหนีไปเที่ยวกับสาว ๆ เพราะกานต์บอกให้พี่ยมรีบไปงานปาร์ตี้กับเพื่อน เลยทำให้มิ้นท์รู้ความจริง จึงไล่กระทืบยม |
| 18 | 3 มิถุนายน 2565 | แบงค์พันอันลิมิต | เพชร มาร์ (เสี่ยป๋อง) ศัจกร ฉลาด (แซน) | พวกเป็นต่อไปปาร์ตี้ที่เลาจน์และได้เจอกับเสี่ยป๋องที่มาเที่ยวเลาจน์คนเดียว ยมให้เงิน 100 บาทกับสาว ๆ แต่เสี่ยป๋องกลับให้เงิน 500 บาทกับสาว ๆ ทำให้ยมไม่พอใจมากที่เสี่ยป๋องแย่งสาว ๆ ไป เลยคิดแผนชั่วด้วยการเอาแบงก์ปลอมมาแจกให้กับสาว ๆ คนละ 3,000 บาท เพื่อที่จะเอาคืนเสี่ยป๋องให้ได้ | เจ๊มิ้นท์และหมอนรู้สึกเหงาที่ช่วงนี้ยมกับโจไม่ได้อยู่ด้วยกันกับตน กอล์ฟที่เพิ่งกลับมาจากงานปาร์ตี้เลยเอาเหล้าบ๊วยที่ดองไว้มาชวนเจ๊มิ้นท์กับหมอนมากินด้วยกันเพื่อคลายความเหงาที่ไม่ได้อยู่กับแฟน ส่วนพอใจขอเข้าร่วมกินเหล้าด้วยคนเพราะไม่มีแฟนเหมือนกัน | พอใจกินเหล้าจนเมามายไม่ได้สติ ประกอบกับแซนเข้ามาหาพวกพอใจ เลยทำให้พอใจเผลอหลุดปากไปว่าชอบแซนพร้อมกับหอมแก้มแซนแล้วก็สลบไป วันต่อมาเมื่อพอใจรู้เรื่องที่เกิดขึ้นก็รู้สึกอายและเข้าไปขอโทษแซนเกี่ยวกับเรื่องที่เกิดขึ้น จนหมอนสอนกับพอใจว่าในเมื่อแซนยังคบกับเจนอยู่ ก็อยากให้พอใจหาคนใหม่มาได้เลย :: เสี่ยป๋องจับได้ว่ายมแจกแบงก์ปลอมให้กับสาว ๆ เลยคิดจะเอาเรื่องกับยม แต่เป็นต่อขอร้องไม่ให้เสี่ยป๋องเอาเรื่องกับยมพร้อมกับขอชดเชยด้วยการขอแบงก์ปลอมคืนและให้แบงก์จริงไปแทน เสี่ยป๋องพอใจกับข้อเสนอของเป็นต่อ จึงไม่เอาเรื่องยมและจะเสนอจ่ายแบงก์จริงให้กับสาว ๆ แทน เพราะถูกใจยมที่มีนิสัยเหมือนกับตน พร้อมกับสอนยมว่าศักดิ์ศรีมันกินไม่ได้ อะไรที่ยอมได้ก็ยอมไป ยมเลยเข้าใจเสี่ยป๋องพร้อมกับขอบคุณเสี่ยป๋องที่ช่วยไว้ |
| 19 | 10 มิถุนายน 2565 | เพิ่งรู้ว่ารัก | ตติยา สนสกุล (เกรซ) พงศ์กฤษฏิ์ ศิริเบ็ญจา (โจ) | ยมพาเกรซมาแนะนำให้พวกเป็นต่อรู้จักและบอกว่าเกรซคือคนที่กำลังจะจีบและบอกว่าถ้าจีบเกรซติดแล้วจะเตรียมบอกเลิกกับเจ๊มิ้นท์เพื่อมาคบกับเกรซอย่างจริงจัง แต่ระหว่างที่ยมลงไปซื้อของ เกรซเข้ามาหาเป็นต่อแล้วหอมแก้มเป็นต่อเพื่อแสดงว่าตนชอบเป็นต่อ ทำเอาต่อทำตัวไม่ถูก | หมอนมาปรึกษากับพวกพอใจว่าพักหลัง ๆ โจไม่มีเวลาให้เลย กอล์ฟกับเจ๊มิ้นท์จึงคิดแผนชั่วด้วยการจ้างเต้ รุ่นน้องของกอล์ฟให้มาทำเป็นชอบหมอนเพื่อให้โจหึงหมอนให้ได้ | โจเห็นว่าเต้ชอบหมอนเลยบอกกับหมอนว่าอยากให้เต้มาดูแลหมอนแทน เพราะรู้สึกว่าเต้ดูใส่ใจหมอนมากกว่าแล้วออกจากร้านไป ทำให้หมอนเสียใจมากที่โจบอกเลิก แต่เมื่อโจกลับเข้ามาในร้านพร้อมกับบอกหมอนว่ารู้แผนกอล์ฟตั้งแต่แรกแล้วเลยเล่นตามน้ำกอล์ฟไป แล้วขอโทษหมอนที่ไม่มีเวลามาดูหมอนเลย หมอนดีใจที่โจไม่บอกเลิกและกลับมาปรับความเข้าใจกับโจอีกครั้ง :: เป็นต่อกลัวว่ายมจะเสียใจเรื่องที่เกรซมาชอบ เลยวางแผนแกล้งเป็นเกย์มาสารภาพรักกับยมเพื่อให้เกรซตัดใจพร้อมจูบยมต่อหน้าเกรซ ทำให้เกรซโกรธเป็นต่อมากจึงออกจากห้องไป เป็นต่อจึงบอกกับยมว่าถ้าจะคุยแบบเล่น ๆ ไม่ว่า แต่ถ้าคุยแบบจริงจังและเตรียมบอกเลิกเจ๊มิ้นท์ก็ไม่โอเคเพราะเจ๊มิ้นท์ไม่ได้ทำอะไรผิด ยมเลยบอกว่าคนอย่างเจ๊มิ้นท์หายากมากที่พร้อมจะรักและให้อภัยตนเสมอ พวกต่อเลยบอกให้ยมทำดีกับเจ๊มิ้นท์เยอะ ๆ |
| 20 | 17 มิถุนายน 2565 | เป็นทุกอย่างให้เธอแล้ว | ศัจกร ฉลาด (แซน) | วอกจีบผู้หญิงทั้ง 3 คน 3 สไตล์ในวันเดียวกัน วันต่อมาทั้ง 3 สาวมาที่ออฟฟิศเพื่อมาหาวอกโดยที่วอกไม่ได้นัดมา เพราะวอกบอกกับทั้ง 3 สาวว่าทำงานที่ BKL ทำเอาวอกกลัวจะถูกจับได้ว่านอกใจ 3 สาวเลยพยายามไม่ให้ 3 สาวที่กำลังจีบมาเจอกัน | กอล์ฟมาบอกกับพอใจว่ามีผู้ชายคนอื่นมาส่งเจนที่คอนโด และเดากันว่าเจนกำลังนอกใจแซนพร้อมกับเชียร์ให้พอใจคบกับแซนเลย แต่พอใจไม่เห็นด้วยเลยหาทางคุยกับเจนเรื่องนี้ให้ได้ | เจนยอมรับว่าตนกำลังคุยกับคนใหม่แต่ตนก็ยังรักแซนอยู่ พอใจเลยเตือนสติเจนว่าให้ลองกลับไปคิดและให้เลิกคุยกับคนใหม่เพราะไม่อยากให้แซนเสียใจ เมื่อเจนรู้เลยบอกลาพอใจและกลับห้องไป :: ทั้ง 3 สาวได้มาเจอกันที่ออฟฟิศพอดี ทำให้วอกถูก 3 สาวจับได้ว่ากำลังนอกใจ วอกเลยจำใจยอมรับแต่โดยดี จึงโดน 3 สาวกระทืบ จนเป็นต่อขอให้ 3 สาวหยุดกระทืบวอก เพราะกลัววอกทำงานต่อไม่ได้ ทั้ง 3 สาวเลยหยุดกระทืบและกลับไป ส่วนเป็นต่อจึงสอนวอกว่าเวลาจะจีบใครก็ควรจีบทีละคน ๆ ไม่ใช่จีบรวดเดียวทั้ง 3 คน โดยที่พวกเขาไม่รู้อะไรเลย |